Държавен вестник, бр. 39, 2023 г., стр. 9

БРОЙ  39	
Д Ъ Р Ж А В Е Н  В Е С Т Н И К 	
СТР.  9  
представители, които участват дистанционно 
в работата на комисиите, се предоставя техни­
ческа възможност за изказвания, становища, 
въпроси и участие в дебатите.
(3) При обсъждане на законопроекти и 
други актове на заседанията на комисиите се 
изслушва вносителят. Когато законопроектът 
е внесен от Министерския съвет, на заседани­
ето се изслушва член на Министерския съвет 
или заместник-министър.
(4) Решенията на постоянните комисии 
се приемат с мнозинство от присъстващите, 
но само ако за решението са гласували не 
по-малко от една трета от членовете на ко­
мисията. Гласуването е лично.
Чл. 34. (1) Комисиите могат да провеждат 
съвместни заседания, когато се разглеждат 
общи въпроси. Тези заседания се ръководят 
по споразумение от един от председателите.
(2) При съвместни заседания всяка комисия 
взема поотделно своето решение по обсъжда­
ния въпрос. При различни становища всяка 
комисия прави свой отделен доклад пред 
Народното събрание.
Чл. 35. (1) Докладите на постоянните 
комисии се правят от техните председатели 
или от определен от комисията докладчик.
(2) В доклада се отразяват взетото от ко­
мисията решение и различните становища 
с посочване на мнозинството, което ги е 
поддържало.
(3) Докладите на постоянните комисии от 
откритите заседания са публични и достъпни 
по установения ред, както и чрез сайта на 
комисията на интернет страницата на Народ­
ното събрание.
Чл. 36. (1) За откритите заседания на посто­
янните и временните комисии на Народното 
събрание съответната комисия води съкратен 
протокол, в който се отбелязва дневният 
ред на заседанието и всички взети решения, 
както и аудио и/или аудио-визуален запис. 
Протоколът се подписва от председателя на 
комисията и от водещия протокола и заедно 
с аудио и/или аудио-визуалния запис се пуб­
ликуват на сайта на комисията на интернет 
страницата на Народното събрание най-късно 
на следващия ден след заседанието.
(2) В 5-дневен срок от заседанието на ко­
мисията, чрез транскрибиране на аудио и/
или аудио-визуалния запис в текст, служебно 
се изработва пълен протокол от заседанието, 
който се предоставя на председателя на коми­
сията за съгласуване и корекции. Протоколът 
се подписва от председателя на комисията и 
от изработилия протокола и се публикува на 
сайта на комисията на интернет страницата 
на Народното събрание най-късно 7 дни след 
заседанието. Протоколите от обсъждането 
на законопроекти се публикуват на сайта на 
комисията на интернет страницата на Народ­
ното събрание не по-късно от 72 часа преди 
разглеждането на доклада в пленарната зала, 
освен ако комисията реши друго.
(3) За закритите заседания на постоянните 
и временните комисии на Народното събрание 
се води стенографски протокол. Протоколите 
от закритите заседания на парламентарните 
комисии са със специален режим на съхра­
нение, отчет и достъп съгласно изискванията 
на Закона за защита на класифицираната 
информация или друг нормативен акт.
Чл. 37. (1) Временни комисии се образуват 
по конкретен повод, за проучване на отделни 
въпроси и за провеждане на анкети.
(2) Временните комисии се избират от 
Народното събрание по предложение на 
председателя или на парламентарна група.
(3) Предметът, числеността, съставът и 
срокът на действие на временните комисии 
се определят от Народното събрание.
(4) Правилата за работа на постоянните 
комисии се прилагат и по отношение на вре­
менните комисии.
(5) Временните комисии преустановяват 
съществуването си с изтичане на срока, за 
който са създадени, или предсрочно – с ре­
шение на Народното събрание.
Чл. 38. За неуредените в тази глава въпроси 
се прилагат правилата за работа в пленарна 
зала.
Г л а в а  ш е с т а
ПОСТОЯННИ ДЕЛЕГАЦИИ НА НАРОД­
НОТО СЪБРАНИЕ
Чл. 39. (1) Народното събрание избира от 
своя състав постоянните делегации на Народ­
ното събрание в международните организации.
(2) При определяне състава на посто­
янните делегации на Народното събрание 
в международните организации се запазва 
съотношението между числеността на пар­
ламентарните групи.
(3) При преустановяване съществуването 
на парламентарна група избраният по нейно 
предложение представител в състава на пос-
тоянната делегация се освобождава.
(4) Постоянните делегации отчитат своя­
та дейност пред председателя на Народното 
събрание в края на всяка сесия.
(5) При предсрочно прекратяване или из­
тичане на мандата на Народното събрание 
избраните членове на постоянни делегации 
продължават участието си в тях, до избиране 
на нов състав на делегациите и при спазва­
не на устава на съответната международна 
организация.
Г л а в а  с е д м а
СЕСИИ И ЗАСЕДАНИЯ НА НАРОДНОТО 
СЪБРАНИЕ
Чл. 40. (1) Народното събрание работи на 
три сесии годишно.
(2) Народното събрание е във ваканция от 
22 декември до 10 януари, 10 дни по Великден­
ските празници от Велики петък включително 
и от 1 до 31 август ежегодно.